Publication: Magyar Közlöny
Issue: MK-1998-6 (Year: 1998, Number: 6)
Era: 1990-2004
Section: Az 1992. évi XXXII. törvény a sérelmet szenvedett személy
Paragraph Index: 438

10. §-ának (3) bekezdése megállapítja, hogy volt hadiárvának az tekintendő, akit szülőjének halála miatt hadiárvaként hadigondozásba vettek, a 10. § (1) bekezdése e személyek részére a megfogalmazott feltételek mellett egyösszegű térítést állapít meg, a 10. § (2) bekezdése szerint: 50 000 forintot. A Hdt. 10. §-ának (3) bekezdése a „volt hadiárva” fogalmát jogtechnikai okból használja és határozza meg külön, azért, hogy megkülönböztesse a Hdt. 6. §-ában meghatározott „hadiárva” fogalmától. Ha ezt nem tenné, a korábban hadiárvaként hadigondozásba vett személyek nem lennének jogosultak az egyösszegű térítésre, mert „hadiárvaként” meg kellene felelniük a Hdt. 6. §-ában és ez utóbbi által felhívott 4. §-ában meghatározott feltételeknek. Az Alkotmánybíróság nem vizsgálta a jogalkalmazónak azt az állítólagos gyakorlatát, amely a Hdt. 10. §-a és a Vhr. alapján az egyösszegű juttatás egyik feltételéül csupán a juttatás megvonásának konkrét esetben való megtörténtét ismerné el, de nem a jogszabály útján történt politikai indíttatású megvonásokat. Az Alkotmánybíróság hatásköre nem terjed ki a jog egyes ítéletekben való alkalmazásának vizsgálatára, ezért az Alkotmánybíróság a konkrét ügyek felülvizsgálatára irányuló indítványokat érdemi vizsgálat nélkül visszautasította.

Source: https://magyarkozlony.hu/hivatalos-lapok/4ba9a012b245c229a8d31c5e76f17149252f0a38/dokumentumok/f1f2bdc0003ef9e051eaf69b624cfa9a0d1bf599/letoltes